"سابانجی" هولدینق ایداره هئیتی‌نین صدری گولر ​​سابانجی "دونیانین 100 ان گوج‌لو قادینی" سیاهی‌سینا یئر آلان یئگانه تورکیه-‌لی ایش قادینی اولوب.
دونیانین ان نفوذلو ایش دونیاسی ژورناللاریندان‌ بیری اولان "فوربس"ین هر ایل حاضیرلادیغی دونیانین 100 ان گوجلو قادینی سیاهی‌سینا داخیل ائدیلن یئگانه تورک ایش قادینی سابانجی سیاهیدا 81-جی یئرده قرارلاشیب.
سیاهی‌نین باشیندا آوروپا کمیسیونونون صدری اورسولا فن در لاین، ایکینجی یئرده آوروپا مرکزی بانکی‌نین صدری کریستین لاگارد، اوچونجو یئرده ایسه امریکانین باشقان یاردیمجیسی کامالا هریس یئر آلیب.
ژورنالین سایتیندا یئر آلان آچیقلامادا گولر ​​سابانجی‌نین سابانجی فوندو و سابانجی اونیورسیته‌سی‌‌نین قییوم‌لار شوراسی‌نین صدری اولدوغو و آوروپا صنایع دییرمی ماساسی‌نین (ERT) ایلک قادین عضوو و " MIT Energy Initiative'in "نین خاریجی مصلحت شوراسی‌نین عضوو اولدوغو دا خاطیرلادیلیب.
